GOROSPE ELEZKANO (EAJ, 2015-03-12):
Eskerrik asko berriro ere legebiltzar-buru andrea.
Casanova jauna, zure interbentzioa galdera bat botata hasi duzu eta galdera horrek erantzuna jaso izan du.
Nik beste galdera bat luzatuko dizut zuri. Eta da zein irizpiderekin edo zein irizpide jarraituta, zein helbururekin eskatzen duen Bilduk ikerketa batzordeak eratu daitezela, zeintzuk diren Bilduk jarraitzen dituen irizpideak eta helburuak, zeren eta guk argi daukagu, baina zuen ahotik entzutea gura genuke.
Hemen hainbat datu argitzea beharrezkoa dela esan izan duzu, Casanova jauna, eta gure ustez berandu heldu zara guzti honetara, zeren eta datu guzti horiek argituta daude. Euretariko gehienak fiskalizatuta, denak kutxen administrazio kontseiluan aurkeztuta eta zuek han, kutxa ezberdinen administrazio kontseiluetan. Beraz, guzti horren berri izan beharko zenukeen. Ez dakit zuk izan beharko zenukeen, baina Bilduk eduki beharko luke guzti horren berri.
Aipatu izan dituzu Kutxaren galera batzuk eta hori ez da horrela. Hori ez da egia, Casanova jauna. 2010ean Estatuko kutxa guztietatik bigarren gelditu zen Kutxa etekinetan, BBKren atzetik. 2011n lehenengo eta 2012tik aurrera Kutxabank izan da lehenengo gelditu izan dena Estatuko finantza sistemaren barruan.
Zuk esandakoa ez da zuzena, ez da egia, baina zuek hona etorri eta edozer gauza botatzen duzue. Eman den informazio horretan dena esan da, baita zuk aipatu izan dituzun operaciones fallidas de Murcia y Levante, zuk aipatzen izan dituzunak, Casanova. Guzti horren berri ere eman da.
Orduan, zertara dator orain auzi konkretu bat, kasu konkretu bat sortu dela eta, hori hartu, horretatik tiratu eta kutxa zaharren eta Kutxabanken jarduera guztia kolokan jartzera, eta ikerketa batzorde bat zabaldu behar dela eskatzera? Zein irizpiderekin? Zuk ez duzu ia aipatu ere egin auzi hori. Erabili izan duzu beti erabiltzen izan duzuen moduan.
Bai Casanova jauna, ez duzue aipatu ere egin. Zuen helburua beste bat izan da, betiko helburua: Saltsa bat egitea, gauza guztiak zalantzan jartzea zalantzan ez dagoenean, argitzea eskatzea argituta dagoena. Hori da zuek egin duzuena.
Fernández eta Cabieces auzi konkretuari buruz pasa den astean bertan izan genuen Legebiltzar honetan eztabaida. Gure legebiltzar-taldearen jarrera gai horrekiko orduan argi gelditu zen eta orduan esandako berbetara zuzentzen zaitut jakiteko zein den gure taldearen jarrera, eta esandakotzat ematen dugu orduan esandakoa, baina ez dauka inondik inora zentzurik.
Eta esan duzu zuk, orain esango duzue ez dela beharrezkoa Ikerketa batzordea dagoeneko prozesu judizial bat abian dagoelako. Eta bai, hori esaten dugu, guk beti defendatu izan dugulako kutxa zaharren eta Kutxak egindako jarduera. Ez dugu zalantzan jartzen.
Eta kasu konkretu baten aurrean gaudenean, kasu konkretu horretan eta garrantzitsua da, pasaden astean esaten genuen moduan, esatea auzi horren barri Kutxabankek berak eman duela eta momentu honetan prozedura judizial bat abian dagoela eta, hori horrela izanda, ez dela inondik inora beharrezkoa ikerketa batzorde bat zabaltzea, baita esparru pribatuan eman den kasu bat delako.
Eta gizabanakoen pertsona konkretuen arteko akordio bat izan zelako esparru pribatuan eman da eta erabaki pertsonal baten aurrena gaudelako. Baina zer da gertatzen dena, Casanova jauna?
Ba Bilduren asmo argi eta garbi baten aurrean gaudela, eta zuen helburuetariko bat dela Kutxabanken izen ona zikintzea, eta egonkortasunik ez ematea, eta zalantzan jartzea egindako dena, nahiz eta zuek ondo baino hobeto jakin beharko zenukeen zer den egin dena eta informazio guztia daukazuen eskura.
Gure partetik eske oso harritzekoa da, klaro, eztabaidatzea gauza ongi egin direnean, gauza guztiak argitu direnean eta hemen ikertzea zuei sudurren puntan, sudurren puntan para (...) ikerketa batzorde bat zabaldu behar dugula, ba benetan harritzekoa da.
Guk, esandakoa, beste kasu konkretu horren harira errespetatzen dugula ekimen judiziala, errespetua eskatzen dugula Kutxabankentzat eta espero dugula emaitza ahalik eta arinen ematea, guztiok ezagutu dezagun.
Eskerrik asko.